**Kriteriji koji će se vrednovati za odobravanje financijske potpore Turističke zajednice grada Zagreba za projekte i kongresne aktivnosti u 2025. godini**

**1. Broj dolazaka i noćenja domaćih i inozemnih posjetitelja vezano za projekt**

Posjetitelji kojima je glavni motiv dolaska posjet manifestaciji/projektu (ukoliko je moguće procijeniti).

>> od 0 do 20 bodova

**2. Vrijednost medijskih objava u stranim i domaćim medijima**

>> od 0 do 20 bodova

**3. Obogaćivanje turističke ponude**

U kojoj mjeri manifestacija obogaćuje turističku ponudu grada, koliko je atraktivna, inovativna; kakva je kritika javnosti (objave u medijima, društvene mreže i portali...).

>> od 0 do 20 bodova

**4. Budžet**

Ukupan budžet projekta – pregled troškovnika i udio koji se traži od TZGZ te ostali izvori prihoda zajedno s procjenom financijske opravdanosti.

>> od 0 do 20 bodova

**5. Broj posjetitelja/korisnika samog projekta**

Uvažavajući kapacitet i lokaciju održavanja (za manifestacije) te dostupnost posjetiteljima / korisnicima.

>> od 0 do 10 bodova

**6. Tradicija projekta, prihvaćenost i održivost**

Uzastopno održavanje projekta i značajnost kontinuiteta.

>> od 0 do 10 bodova

**7. Sposobnost organizatora**

Iskustvo u organiziranju sličnih manifestacija i projekata, reference.

>> od 0 do 10 bodova

**8. Turističke agencije**

Ostvarena suradnja sa turističkim agencijama i turoperatorima, a vezano za projekt i dolazak posjetitelja.

>> od 0 do 10 bodova

**9. Sveukupna procjena projekta i mogućnosti ostvarenja**

>> od 0 do 20 bodova

Dodatno na navedene kriterije – za kongresne aktivnosti se određuju i sljedeći kriteriji:

**1. Broj sudionika konferencije, kongresa, poslovnog skupa, incentive putovanja – ostvarenja noćenja u Zagrebu**

>> od 0 do 20 bodova

**2. Značaj poslovnog događaja za destinaciju**

Na koji način navedeno događanje utječe na ugled kongresne destinacije u pogledu daljnjih referenci.

>> od 0 do 10 bodova

**3. Doprinos kongresnoj industriji grada**

Koliko poslovni skup/poslovni događaj doprinosi kongresnoj industriji grada (hotelima, kongresnim prostorima, specijaliziranim agencijama PCO i DMC).

>> od 0 do 10 bodova

**4. Ponavljanje i mogućnost ponavljanja**

Poslovni skupovi/događaji koji se više godina za redom, ili u pravilnim razmacima održavaju u Zagrebu ili nova događanja koja imaju tendenciju postati trajna događanja.

>> od 0 do 10 bodova